BCPG ตั้งบริษัทย่อย “จุฬาดิสทริคท์คูลลิ่ง” ลุยบริหารจัดการระบบผลิตความเย็น
BCPG ตั้งบริษัทย่อย “จุฬาดิสทริคท์คูลลิ่ง” ลุยบริหารจัดการระบบผลิตความเย็น
29 ธ.ค. 2563

นายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG เปิดเผยว่า บริษัทฯ ได้ดำเนินการจัดตั้งบริษัทร่วมทุน คือ บริษัท จุฬาดิสทริคท์คูลลิ่ง จำกัด  ซึ่งมีวัตถุประสงค์เพื่อประกอบธุรกิจติดตั้งและบริหารจัดการระบบผลิตความเย็นจากส่วนกลาง (District Cooling) ให้แก่อาคารต่างๆ ภายในโครงการ “เมืองจุฬาฯ อัจฉริยะ” (Chula Smart City) ซึ่งตั้งอยู่บนพื้นที่ใจกลางเมืองกรุงเทพฯ สวนหลวง-สามย่าน ซึ่งบริษัทได้รับคัดเลือกจากสำนักงานจัดการทรัพย์สินจุฬาลงกรณ์มหาวิทยาลัย ให้เป็นผู้ดำเนินการดังกล่าว เมื่อเดือนกรกฎาคม ที่ผ่านมา และคาดว่าจะเริ่มดำเนินการก่อสร้างในช่วงปลายปี 2564 และพร้อมรับรู้รายได้ในปลายปี 2565
ทั้งนี้ บริษัท จุฬาดิสทริคท์คูลลิ่ง จำกัด เป็นการร่วมทุนระหว่าง 3 บริษัท ได้แก่ บีซีพีจี บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือทีมกรุ๊ป และ เคพเพล ดีเอชซีเอส (Keppel DHCS Pte. Ltd.) ทุนจดทะเบียนเริ่มต้น 50,000,000 บาท